PMIndiaData/PMIndiaSum huggingface dataset:
বিমানপরিবহণ ক্ষেত্রে নিরাপত্তাকে জোরদার করে তুলতে ভারত-অস্ট্রেলিয়া সহযোগিতা চুক্তি   :   অনুমোদনকেন্দ্রীয় মন্ত্রিসভার

অসামরিক বিমানপরিবহণ নিরাপত্তাকে আরও জোরদার করে তুলতে পরস্পরের মধ্যে সহযোগিতার প্রসার ঘটাবেভারত ও অস্ট্রেলিয়া। আজ এই মর্মে পেশ করা এক প্রস্তাবে সম্মতি দিল কেন্দ্রীয়মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় কেন্দ্রীয়মন্ত্রিসভার এই বৈঠক। প্রস্তাব অনুযায়ী, সহযোগিতা প্রসারের লক্ষ্যে একটি মউস্বাক্ষরিত হবে ভারত ও অস্ট্রেলিয়ার মধ্যে। প্রস্তাবিতমউ-এর আওতায় বিমান চলাচল নিরাপত্তা ক্ষেত্রে দুটি দেশই পরস্পরের মধ্যে জ্ঞান ওঅভিজ্ঞতা বিনিময়ের সুযোগ পাবে। মউ স্বাক্ষরিত হলে ভারতের পক্ষে বিশেষ সুবিধারদিকটি হল অস্ট্রেলিয়ার বিশেষজ্ঞদের সঙ্গে আলোচনা ও মতবিনিময়ের মাধ্যমে দেশেসার্বিক বিমান পরিবহণ নিরাপত্তাকে আরও অটুট ও জোরদার করে তোলা সম্ভব হবে। আন্তর্জাতিকনিয়মনীতি ও বাধ্যবাধকতা অনুসরণ করেই ভারত ও অস্ট্রেলিয়ার মধ্যে স্বাক্ষরিত হবে এইনিরাপত্তা সহযোগিতা সম্পর্কিত সমঝোতাপত্রটি।
বিজ্ঞান ও প্রযুক্তি সংক্রান্ত বিভিন্ন দপ্তরের বিজ্ঞানী-আধিকারিকদের সঙ্গে মতবিনিময় করলেন প্রধানমন্ত্রী

প্রধানমন্ত্রী শ্রী নরেন্দ্র মোদী মঙ্গলবার এক বিশেষ বৈঠকে মিলিত হন সরকারের শীর্ষ পদে কর্মরত বিজ্ঞানীদের সঙ্গে। বৈঠকে উপস্থিত প্রতিনিধিদের মধ্যে ছিলেন নিতি আয়োগের সদস্য ডঃভি কে সারস্বত, কেন্দ্রীয় সরকারের বিজ্ঞান বিষয়ক মুখ্য উপদেষ্টা ডঃ আর চিদম্বরমএবং বিজ্ঞান সংক্রান্ত বিভিন্ন সরকারি দপ্তরের সচিবরা।বিভিন্ন ক্ষেত্রের বৈজ্ঞানিকগবেষণা প্রসঙ্গে প্রধানমন্ত্রীকে সংক্ষেপে অবহিত করেন বিজ্ঞানী-আধিকারিকরা। প্রধানমন্ত্রীবিশেষ জোর দিয়ে বলেন যে ভারতের সমৃদ্ধি ও অগ্রগতির মূল চাবিকাঠি হল বিজ্ঞান,প্রযুক্তি এবং উদ্ভাবন প্রচেষ্টা। দেশের বিভিন্ন সমস্যার সমাধানে বিজ্ঞানকে কাজেলাগানোর লক্ষ্যেই বিজ্ঞান ও প্রযুক্তি ক্ষেত্রকে বিশেষ অগ্রাধিকার দিয়ে আসছে তাঁরসরকার। ক্রীড়াক্ষেত্রের বিভিন্ন প্রতিভার কথা উল্লেখ করে প্রধানমন্ত্রী বলেন, স্কুলেরছাত্রছাত্রীদের মধ্য থেকে উজ্জ্বল প্রতিভা আমাদের খুঁজে বের করতে হবে। তৃণমূলপর্যায়ে প্রচুর উদ্ভাবনী কাজকর্ম চলছে বলে মন্তব্য করেন শ্রী নরেন্দ্র মোদী।বিচ্ছিন্নভাবে না থেকে বরং মিলিতভাবে তৃণমূল পর্যায়ে উদ্ভাবন প্রচেষ্টাকে সফল করেতোলার লক্ষ্যে সরকারি কর্মীদের উচিৎ পদ্ধতিগত ব্যবস্থা গড়ে তোলা। প্রতিরক্ষাকর্মীরাও যে উদ্ভাবনী প্রচেষ্টার সঙ্গে বর্তমানে নানাভাবে যুক্ত রয়েছেন সে কথারওউল্লেখ করেন তিনি। কৃষিপ্রসঙ্গে উচ্চ প্রোটিনযুক্ত ডালশস্য, খাদ্য ও পুষ্টিগুণ সমৃদ্ধ শস্যের উৎপাদন এবংতিল ও তিষি চাষের ক্ষেত্রে মূল্য সংযোজনের বিষয়টির ওপরও বিশেষ গুরুত্ব আরোপ করেনপ্রধানমন্ত্রী। তিনি বলেন, এই বিষয়গুলিকে অগ্রাধিকারের তালিকায় নিয়ে আসা উচিৎ। জ্বালানিশক্তি প্রসঙ্গে শ্রী মোদী বলেন যে সৌরশক্তির সম্ভাবনাকে সর্বোচ্চ মাত্রায় কাজেলাগানো উচিৎ। কারণ, তার মাধ্যমে জ্বালানি আমদানির ওপর নির্ভরতা অনেকটাই কমিয়ে আনাসম্ভব। বিভিন্নচ্যালেঞ্জের মোকাবিলায় ভারতীয় বিজ্ঞানীদের দক্ষতা ও চিন্তাভাবনার ওপর দৃঢ় আস্থাব্যক্ত করে প্রধানমন্ত্রী বলেন, স্বাধীনতার ৭৫তম বর্ষপূর্তি অর্থাৎ, আগামী ২০২২সালের মধ্যে সুনির্দিষ্ট লক্ষ্যমাত্রায় উপনীত হওয়ার জন্য চিন্তাভাবনার কাজ এখনইশুরু করে দেওয়া উচিৎ সংশ্লিষ্ট আধিকারিকদের। কারণ, তার মধ্য দিয়ে সাধারণ মানুষেরজীবনযাত্রার মানকে উন্নীত করে তোলা যেতে পারে। /
প্রধানমন্ত্রী আগামীকাল সিআইএসএফ-এর প্রতিষ্ঠা দিবসের সুবর্ণজয়ন্তী অনুষ্ঠানে যোগ দেবেন

প্রধানমন্ত্রী শ্রী নরেন্দ্র মোদী ১০ই মার্চ ২০১৯-এ গাজিয়াবাদ কেন্দ্রীয় শিল্প নিরাপত্তা বাহিনী সিআইএসএফ-এর প্রতিষ্ঠা দিবসের সুবর্ণজয়ন্তী অনুষ্ঠানে যোগ দেবেন। এই উপলক্ষ্যে গাজিয়াবাদের ইন্দিরাপুরমে ৫ নম্বর ব্যাটেলিয়ানের ক্যাম্পে এক অনুষ্ঠানে প্রধানমন্ত্রী বাহিনীর কুচকাওয়াজ প্রত্যক্ষ করবেন। তিনি ভালো কাজের স্বীকৃতি হিসেবে পুলিশ এবং ফায়ার সার্ভিস পদক প্রদান করবেন। প্রধানমন্ত্রী শহীদ স্মৃতিতে পুস্পস্তবক অর্পণ করবেন। এরপর সিআইএসএফ জওয়ানদের উদ্দেশে তাঁর ভাষণ দেওয়ার কথা আছে।
রাজামুন্দ্রিতে কৃষি মহাবিদ্যালয় গড়ে তুলতে জমি হস্তান্তরের প্রস্তাবে কেন্দ্রীয় মন্ত্রিসভার সম্মতি

রাজামুন্দ্রিতে একটি কৃষি মহাবিদ্যালয় প্রতিষ্ঠার লক্ষ্যে কেন্দ্রীয় তামাক গবেষণা সংস্থার (সিটিআরআই) ২১.৯৩ একর জমি ৫০ বছরের জন্য লিজ দেওয়া হবে হায়দরাবাদের আচার্য এন জি রঙ্গা কৃষি বিশ্ববিদ্যালয় কর্তৃপক্ষকে। এই মর্মে একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। উল্লেখ্য, ২০০৮-০৯ শিক্ষাবর্ষে পূর্ব গোদাবরী জেলার রাজামুন্দ্রিতে একটি নতুন কৃষি মহাবিদ্যালয় স্থাপন করেছে আচার্য এন জি রঙ্গা কৃষি বিশ্ববিদ্যালয়। গোদাবরী উপকূলে কৃষি গবেষণার ক্ষেত্রে উন্নততর জ্ঞান সম্পর্কে প্রশিক্ষণ দেওয়ার লক্ষ্যেই স্থাপিত এই বিশ্ববিদ্যালয়টি। বর্তমানে এই কৃষি মহাবিদ্যালয়টি স্থানীয় কলা ও বিজ্ঞান মহাবিদ্যালয়ের (এসকেভিটি কলেজ) ভাড়া করা একটি বাড়িতে অস্থায়ীভাবে অবস্থিত। জমি হস্তান্তরের পর এই কৃষি মহাবিদ্যালয়টির জন্য একটি স্থায়ী ক্যাম্পাস গড়ে তোলা সম্ভব হবে। এর ফলে একদিকে যেমন কৃষি শিক্ষা ও গবেষণা উন্নয়নের কাজ সহজতর হয়ে উঠবে, অন্যদিকে তেমনই শিক্ষা গবেষণা ও সম্প্রসারণ সূচি সংক্রান্ত ভারতীয় কৃষি গবেষণা পরিষদের (আইসিএআর) লক্ষ্য ও উদ্দেশ্য পূরণ করা সম্ভব হবে।
প্রধানমন্ত্রী আগামীকাল ভারতের প্রথম মাঝারি মানের দ্রুত গতিসম্পন্ন ট্রেন ‘বন্দে ভারত এক্সপ্রেস’ – এর যাত্রা সূচনা করলেন

প্রধানমন্ত্রী শ্রী নরেন্দ্র মোদী আগামীকাল নতুন দিল্লি রেলওয়ে স্টেশন থেকে নতুন দিল্লি – কানপুর – আমেদাবাদ – বারাণসী রুটে ভারতের প্রথম মাঝারি মানের দ্রুত গতিসম্পন্ন ট্রেন ‘বন্দে ভারত এক্সপ্রেস’ – এর যাত্রা সূচনা করবেন। ভারতীয় রেলের ‘মেক ইন ইন্ডিয়া’ উদ্যোগের আওতায় এই ট্রেন নির্মাণ করা হয়েছে। এই যাত্রা সূচনা উপলক্ষে প্রধানমন্ত্রী ট্রেনটির সুযোগ-সুবিধা খতিয়ে দেখবেন এবং এক জনসভাতেও ভাষণ দেবেন। আগামীকাল ট্রেনটির যাত্রা সূচনা উপলক্ষে রেলমন্ত্রী শ্রী পীযূষ গোয়েলের নেতৃত্বে আধিকারিক ও সংবাদ মাধ্যমের প্রতিনিধিদের নিয়ে একটি দল এই ট্রেনে সফর করবেন। যাত্রাপথে ট্রেনটি কানপুর ও আমেদাবাদে থামবে এবং সেখানে সাধারণ মানুষ ছাড়াও বহু বিশিষ্ট ব্যক্তি স্বাগত জানাতে উপস্থিত থাকবেন। ‘বন্দে ভারত এক্সপ্রেস’ ঘন্টায় সর্বোচ্চ ১৬০ কিলোমিটার গতিতে ছুটবে। এই ট্রেনটিতে শতাব্দী ট্রেনের তুলনায় আরও ভালো মানের যাত্রী স্বাচ্ছন্দ্য ব্যবস্থা রয়েছে। এর ফলে, সফরের সময়ে যাত্রীরা ভ্রমণের এক নতুন অভিজ্ঞতা সঞ্চয় করবেন। নতুন দিল্লি থেকে বারাণসী পৌঁছতে ট্রেনটির সময় লাগবে ৮ ঘণ্টা। সোমবার ও বৃহস্পতিবার বাদ দিয়ে ট্রেনটি রোজ চলবে। এই ট্রেনের সমস্ত কামরায় অটোমেটিক বা স্বয়ংক্রিয় দরজা, জিপিএস-ভিত্তিক অডিও – ভিজুয়াল যাত্রী তথ্য জ্ঞাপন ব্যবস্থা, বিনোদনের জন্য চলন্ত ট্রেনে হটস্পট ওয়াইফাই ব্যবস্থা ও আরামদায়ক যাত্রী আসন থাকছে। কামরার প্রতিটি শৌচাগারে বায়ো-ভ্যাকুয়াম পদ্ধতি ব্যবহার করা হয়েছে। প্রতিটি সিটে যাত্রীদের জন্য দু’ধরণের আলোক-ব্যবস্থা রয়েছে। এছাড়াও, প্রতিটি কামরায় রয়েছে একটি করে প্যান্ট্রি কার। এই প্যান্ট্রি কারগুলি থেকে যাত্রীদের গরম খাবার, গরম ও শীতল পানীয় সরবরাহ করা হবে। এমনকি, অতিরিক্ত যাত্রী স্বাচ্ছন্দ্য প্রদানে কামরাগুলিতে তাপ ও শব্দ প্রতিরোধী ব্যবস্থা করা হয়েছে। ‘বন্দে ভারত এক্সপ্রেস’ – এ ১৬টি শীতাতপ নিয়ন্ত্রিত কামরা রয়েছে। এর মধ্যে দুটি কামরা এক্সিকিউটিভ শ্রেণীর। ট্রেনের মোট আসন সংখ্যা ১ হাজার ১২৮, যা বর্তমানে চালু শতাব্দী ট্রেনগুলির তুলনায় অনেক বেশি। এছাড়াও, ট্রেনের কামরাগুলিতে রি-জেনারিভ ব্রেকিং ব্যবস্থা রয়েছে, যার দরুণ ৩০ শতাংশ পর্যন্ত বিদ্যুৎ সাশ্রয় সম্ভব হবে এবং দূষণ কমাতে সাহায্য করবে। গতি, নিরাপত্তা ও পরিষেবা – এই ট্রেনটির উল্লেখযোগ্য বৈশিষ্ট্য। চেন্নাইয়ের ইন্টিগ্রাল কোচ ফ্যাক্টরিতে এই ট্রেন নির্মিত হয়েছে। প্রধানমন্ত্রীর ‘মেক ইন ইন্ডিয়া’ কর্মসূচির সঙ্গে সঙ্গতি রেখে এই ট্রেনের নক্‌শা সম্পূর্ণ দেশীয় প্রযুক্তিতে তৈরি করা হয়েছে। ট্রেনটির কার্যকারিতা, নিরাপত্তা ও যাত্রী স্বাচ্ছন্দ্য ব্যবস্থাকে বিশ্বমানের করে তোলা হয়েছে। এমনকি, এর জন্য খরচ হয়েছে আন্তর্জাতিক পর্যায়ের খরচের তুলনায় অর্ধেক। বিশ্ব রেল বাণিজ্য ব্যবস্থায় আমূল পরিবর্তন আনার প্রভূত সম্ভাবনা এই ট্রেনটির মধ্যে রয়েছে।
তিরুপতিতে তিরুমালা মন্দির সফর করে প্রধানমন্ত্রীর বক্তব্য

প্রধানমন্ত্রী শ্রী নরেন্দ্র মোদী গতকাল তিরুপতিতে তিরুমালা মন্দির সফর করেন। সফর শেষে প্রধানমন্ত্রী বলেন, “দেশে শান্তি, ঐক্য এবং সম্প্রীতি বজায় থাকুক। আমরা দারিদ্র্য দূরীকরণে সফল হই। বালাজী দেব দেশের সাধারণ মানুষের জীবনে সুখ ও সমৃদ্ধি নিয়ে আসুন”। /
কেন্দ্রীয় মন্ত্রিসভা মুম্বাইয়ের সিকিউরিটিজ অ্যাপিলেট ট্রাইব্যুনালের টেকনিক্যাল সদস্যপদ সৃজনের প্রস্তাব অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে মুম্বাইয়ের সিকিউরিটিজ অ্যাপিলেট ট্রাইব্যুনালের জন্য টেকনিক্যাল সদস্যের একটি পদ সৃজনের প্রস্তাব অনুমোদন করেছে। ভারত সরকারের সচিব পর্যায়ের সমতুল এই পদটির বেতন হবে ২,২৫,০০০ টাকা। অথবা, সপ্তম বেতন কমিশনের ১৭ নম্বর পর্যায়ের স্কেলে। নতুন এই পদ সৃজনের ফলে মুম্বাইয়ে সিকিউরিটিজ অ্যাপিলেট ট্রাইব্যুনালের একটি অতিরিক্ত বেঞ্চ গড়ে তোলা সম্ভব হবে। এর ফলে, সেবি, আইআরডিএ এবং পিএফআরডিএ-তে সিকিউরিটি, পেনশন তহবিল এবং বিমা তহবিল সংক্রান্ত বকেয়া আপিলগুলি নিষ্পত্তির সুবিধা হবে। ফলে, লগ্নিকারী, পেনশন-প্রাপক এবং সাধারণ মানুষও উপকৃত হবেন।
বিশ্বভারোত্তলন প্রতিযোগিতায় স্বর্ণ পদক জয়ী মীরাবাঈ চানু-কে অভিনন্দিত করলেনপ্রধানমন্ত্রী

বিশ্বভারোত্তলন প্রতিযোগিতায় স্বর্ণ পদক জয়ী মীরাবাঈ চানু-কে অভিনন্দিত করেছেনপ্রধানমন্ত্রী শ্রী নরেন্দ্র মোদী। তিনি তাঁর অভিনন্দন বার্তায় বলেছেন : বিশ্বভারোত্তলন প্রতিযোগিতায় স্বর্ণ পদক জয়ী “মীরাবাঈ চানু-র জন্য ভারত গর্বিত। তাঁরভবিষ্যৎ প্রচেষ্টার জন্য আমার শুভেচ্ছা ও অভিনন্দন রইল।” / …
‘শ্রীরাম জন্মভূমি তীর্থক্ষেত্র’ ট্রাস্ট গঠনের কথা ঘোষণা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ সংসদে সুপ্রিম কোর্টের নির্দেশ অনুযায়ী অযোধ্যায় রাম মন্দির নির্মাণের লক্ষ্যে একটি ট্রাস্ট গঠন করার কথা ঘোষণা করেন। প্রধানমন্ত্রী বলেন, “সুপ্রিম কোর্টের নির্দেশ অনুযায়ী আমার সরকার আজ ‘শ্রীরাম জন্মভূমি তীর্থক্ষেত্র’ ট্রাস্ট গঠনের প্রস্তাবটি অনুমোদন করেছে। অযোধ্যায় একটি নজরকাড়া মন্দির নির্মাণে সমস্ত সিদ্ধান্ত এই ট্রাস্ট স্বাধীনভাবে গ্রহণ করতে পারবে।” অযোধ্যার বিষয়ে সুপ্রিম কোর্টের ঐতিহাসিক রায়ের সঙ্গে সাযুজ্য রেখে সিদ্ধান্ত প্রধানমন্ত্রী বলেন, মাননীয় সুপ্রিম কোর্টের নির্দেশ অনুসারে সরকার উত্তরপ্রদেশ সরকারকে সুন্নি ওয়াকফ বোর্ডের জন্য ৫ একর জমি বরাদ্দের অনুরোধ জানিয়েছে এবং রাজ্য সরকার সেই উদ্যোগ গ্রহণ করেছে। ভগবান রাম এবং অযোধ্যার সঙ্গে যুক্ত ঐতিহাসিক এবং আধ্যাত্মিক তাৎপর্যের বিষয়ে আমরা সকলেই অবগত আছি যা ভারতীয় মূল্যবোধ, মানসিকতা, আদর্শ এবং সংস্কৃতির সঙ্গে সম্পৃক্ত। প্রধানমন্ত্রী বলেন, “নজরকাড়া রাম মন্দিরের নির্মাণ এবং রামলালা দর্শনের জন্য আগত ভক্তবৃন্দের চাহিদাকে মনে রেখে সরকার এক গুরুত্বপূর্ণ সিদ্ধান্ত গ্রহণ করেছে। সরকার সিদ্ধান্ত নিয়েছে যে প্রায় ৬৭.৭০৩ একর অধিগৃহীত জমিটি নবগঠিত শ্রীরাম জন্মভূমি তীর্থক্ষেত্র ট্রাস্টকে হস্তান্তরিত করা হবে।” প্রধানমন্ত্রী ভারতীয় জনগণের আচরণের প্রশংসা করেন অযোধ্যা মামলায় মহামান্য সুপ্রিম কোর্টের সিদ্ধান্তের পর দেশ জুড়ে শান্তি ও সম্প্রীতির পরিবেশ বজায় রাখার ক্ষেত্রে যে বিচক্ষণতা দেখা গেছে, প্রধানমন্ত্রী তারও প্রশংসা করেন। এক পৃথক ট্যুইট বার্তায় তিনি বলেন, “ভারতের জনগণ গণতান্ত্রিক পন্থাপদ্ধতির প্রতি উল্লেখযোগ্য বিশ্বাস দেখিয়েছে। ভারতের ১৩০ কোটি জনগণকে আমি প্রণাম জানাই।” ভারতে বসবাসরত সমস্ত সম্প্রদায়ই এক বৃহৎ পরিবারের সদস্য প্রধানমন্ত্রী বলেন, আমরা সকলে এক পরিবারের সদস্য। এটিই ভারতের মূল্যবোধ। আমরা চাই প্রত্যেক ভারতবাসীই সুখে, শান্তিতে থাকুন। ‘সবকা সাথ, সবকা বিকাশ, সবকা বিশ্বাস’ মন্ত্রে আমরা প্রতিটি ভারতীয়ের কল্যাণে কাজ করে চলেছি। তিনি বলেন, “আসুন, আমরা একটি মহান রাম মন্দির নির্মাণের লক্ষ্যে একযোগে কাজ করি।”
প্রধানমন্ত্রী আগামীকাল সপ্তম যোগ দিবসে ভাষণ দেবেন

প্রধানমন্ত্রী শ্রী নরেন্দ্র মোদী আগামীকাল সকাল ৬টা ৩০ মিনিটে সপ্তম আন্তর্জাতিক যোগ দিবসে বক্তব্য রাখবেন। এক ট্যুইট বার্তায় প্রধানমন্ত্রী বলেছেন, “ আগামীকাল ২১শে জুন আমরা সপ্তম যোগ দিবস উদযাপন করব। শারীরিক ও মানসিক কল্যানে যোগাভ্যাসের উপর গুরুত্ব দেওয়ার জন্য এ বছরের এই দিনটির মূল ভাবনা ‘সুস্থতার জন্য যোগ’। আগামীকাল সকাল ৬টা ৩০ মিনিটে যোগ দিবসে আমি কিছু বক্তব্য রাখব।“
ভারত তার অমৃত মহোৎসব উদযাপন করছে, আমি আশাবাদী ১৩০ কোটি ভারতবাসী কঠোর পরিশ্রমের মধ্যে দিয়ে দেশকে নতুন এক উচ্চতায় নিয়ে যাওয়া নিশ্চিত করবেন : প্রধানমন্ত্রী

নয়াদিল্লী, ২ আগস্ট, ২০২১ প্রধানমন্ত্রী শ্রী নরেন্দ্র মোদী বলেছেন, ভারত তার অমৃত মহোৎসব উদযাপন করছে,তিনি আশাবাদী ১৩০ কোটি ভারতবাসী কঠোর পরিশ্রমের মধ্যে দিয়ে দেশকে নতুন এক উচ্চতায় নিয়ে যাওয়া নিশ্চিত করবেন। একগুচ্ছ ট্যুইট বার্তায় প্রধানমন্ত্রী বলেছেন, ‘দেশ আগস্ট মাসে প্রবেশ করেছে, অমৃত মহোৎসবের সূচনা হয়েছে, এইসময় অনেক ঘটনা ঘটছে যা প্রতিটি ভারতবাসীকে আনন্দ দিচ্ছে। রেকর্ড পরিমাণে টিকাকরণ হয়েছে এবং জিএসটি-র পরিমাণ সর্বোচ্চ౼ এর মাধ্যমে বোঝা যায় অর্থনীতি শক্তিশালী হয়েছে। পি ভি সিন্ধু কাঙ্খিতভাবেই পদক জিতেছেন, একইসঙ্গে আমরা দেখেছি অলিম্পিক্সে পুরুষ এবং মহিলা হকিদল সাফল্য অর্জনের জন্য যথেষ্ট সক্রিয়। ভারত তার অমৃত মহোৎসব উদযাপন করছে, আমি আশাবাদী ১৩০ কোটি ভারতবাসী কঠোর পরিশ্রমের মধ্যে দিয়ে দেশকে নতুন এক উচ্চতায় নিয়ে যাওয়া নিশ্চিত করবেন’।
১০০ শতাংশপর্যন্ত প্রত্যক্ষ বিদেশিবিনিয়োগের বিষয়টিতে কেন্দ্রীয়মন্ত্রিসভার সম্মতি

১০০শতাংশ পর্যন্ত প্রত্যক্ষবিদেশি বিনিয়োগের বিষয়টিতেসম্মতি দিল কেন্দ্রীয় সরকার।আজ প্রধানমন্ত্রী শ্রী নরেন্দ্রমোদীর নেতৃত্বে কেন্দ্রীয়মন্ত্রিসভার বৈঠকে’হোয়াইটলেবেল এ.টি.এম. অপারেশন’ – এরক্ষেত্রে কয়েকটি শর্তসাপেক্ষেএই বিনিয়োগের বিষয়টি অনুমোদিতহয়। এর অন্যতম শর্ত হল- নন-ব্যাঙ্কিংকোনও আগ্রহী প্রতিষ্ঠান’হোয়াইটলেবেল এ.টি.এম. অপারেশন’ চালুকরতে পারবে, যদিতাদের ন্যূনতম বিনিয়োগ ১০০কোটি টাকার মতো হয়। যদি এইধরণের কোনও সংস্থা ১৮টিনন-ব্যাঙ্কিংআর্থিক সংস্থার কাজকর্মেরসঙ্গে যুক্ত থাকে তাহলেও’হোয়াইটলেবেল এ.টি.এম. গড়েতোলার ক্ষেত্রে তাদের ন্যূনতমমূলধনের শর্ত পূরণ করতে হবে। সরকারিএই সিদ্ধান্তের পরিপ্রেক্ষিতেদেশের বিভিন্ন প্রকল্প ওকর্মসূচিতে বিদেশি বিনিয়োগেরবিষয়টি সহজতর হয়ে উঠবে এবংএর ফলে অর্থনৈতিক কর্মকাণ্ডেরমূলস্রোতে দেশের আপামরজনসাধারণকে যুক্ত করা যাবে।উদাহরণ হিসেবে’প্রধানমন্ত্রীজন ধন যোজনা’রকথা এক্ষেত্র উল্লেখ করা যায়।দেশের মফঃস্বল ও গ্রামীণঅঞ্চলে এ.টি.এম. নেটওয়ার্কসম্প্রসারণের যে লক্ষ্যসরকারের রয়েছে এই সিদ্ধান্তেরফলে বহুলাংশে তা পূরণ হওয়ারওসম্ভাবনা। ১০০ শতাংশ পর্যন্তপ্রত্যক্ষ বিদেশি বিনিয়োগেরবিষয়টিতে সরকার সম্মতি দেওয়ায়দেশের জনসাধারণের এক বিরাটঅংশকে অর্থনৈতিক কর্মকাণ্ডেসামিল করা যাবে বলে আশা করাহচ্ছে।
শ্রীলঙ্কায় মহাবোধি সোসাইটিতে প্রধানমন্ত্রী শ্রী নরেন্দ্র মোদীর ভাষণ

নয়াদিল্লি, ১৩ মার্চ, ২০১৫ আমার বড় সৌভাগ্য যে আজ মহাবোধি সোসাইটির এই পবিত্রস্থলে এসে সমস্ত পূজ্য সন্তদের আশীর্বাদ গ্রহণের সুযোগ পেয়েছি আর আমি এজন্য বিশেষভাবে মহাবোধি সোসাইটির অধ্যক্ষজি’কে অন্তর থেকে ধন্যবাদ জানাই। আমি আপনার কাছে বিশেষভাবে কৃতজ্ঞ যে আপনি আমাকে সাঁচি রেলিক্স – এর দর্শন করার আর পূন্যার্জনের সুযোগ দিয়েছেন। বৌদ্ধভিক্ষুদের আশীর্বাদ পেয়েছি। তাঁরা আমার জন্য, ভারত আর শ্রীলঙ্কার জন্য, আমাদের একতার জন্য, আমাদের প্রগতির জন্য প্রার্থনা করেছেন – এটা আমার হৃদয় স্পর্শ করেছে, আমি আরেকবার সবাইকে প্রণাম জানাই। শ্রীলঙ্কার সাংস্কৃতিক ও রাজনৈতিক পুনর্জাগরণে শ্রীমদ অনগারিকা ধর্মপালার গুরুত্বপূর্ণ ভূমিকা রয়েছে। বৌদ্ধধর্মের পুনরুত্থানের জন্য মহাবোধি সোসাইটি গঠনে তাঁর অগ্রণী ভূমিকা রয়েছে। এই সোসাইটি বৌদ্ধগয়াস্থিত মহাদেবী বর্মার প্রাচীন মন্দিরের মহিমাকে বহাল করার ক্ষেত্রেও গুরুত্বপূর্ণ ভূমিকা নিয়েছে। কথিত আছে, পৃথিবীতে সব থেকে প্রাচীন বৌদ্ধধর্মালম্বী দেশ হল শ্রীলঙ্কা। আজ পৃথিবীর অনেক দেশেই আমরা শ্রীলঙ্কার বৌদ্ধভিক্ষুদের সেখানকার পবিত্রকর্মে নেতৃত্ব দিতে দেখতে পাই। বুদ্ধ আমাদের সকলকে জুড়েছেন, আর আমার সৌভাগ্য যে স্বামীজি যেমন বললেন, যখন আমি গুজরাটের মুখ্যমন্ত্রী ছিলাম তখন একটি আন্তর্জাতিক বৌদ্ধসভার আয়োজনের সুযোগ পেয়েছিলাম। পৃথিবীর ২০টিরও বেশি দেশ থেকে মহানুভব ব্যক্তিরা এসেছিলেন, আপনারাও এসেছিলেন, কেননা সাধারণত মানুষের মনে ধারণা রয়েছে যে বুদ্ধ ভারতের পূর্বাঞ্চলকেই প্রভাবিত করেছিলেন কিন্তু আমি তো গুজরাট থেকে, ভারতের পশ্চিম প্রান্ত থেকে এসেছি, কিন্তু সেখানেও বুদ্ধের ততটাই প্রভাব রয়েছে। আমার সৌভাগ্য যে আমার জন্ম যে গ্রামে হয়েছে – বর্ণগড়, চিনা দার্শনিক হিউ এন সাঙ প্রায় ৮০০ বছর আগে যখন ভারতে এসেছিলেন তিনি ৮০০ বছর আগেকার ভারতের যে বর্ণনা লিখেছেন, তাতে আমার গ্রামের উল্লেখ রয়েছে। তিনি একটি দীর্ঘ সময় আমার গ্রামে থেকেছেন। তিনি লিখেছেন, যে গ্রামে আমার জন্ম সেখানে বৌদ্ধভিক্ষুদের একটি বড় প্রশিক্ষণ কেন্দ্র ছিল। ১০ হাজারেরও বেশি বৌদ্ধভিক্ষু যেখানে থাকতে পারে সেরকম বড় ছাত্রাবাস ছিল। হিউ এন সাঙ – এর একথা পড়ে আমি যখন মুখ্যমন্ত্রী হয়েছি, তখন আমার গ্রামে প্রত্নতাত্ত্বিক খনন করিয়েছি। আর আপনারা জেনে খুশি হবেন যে, ঐ খননের ফলে যা পাওয়া গেল – সেই বড় বড় ছাত্রাবাস, সেই বৌদ্ধভিক্ষুদের প্রশিক্ষণ কেন্দ্র। শুধু তাই নয়, আমাদের গুজরাটের দেব কি মোরি নামক স্থানে খনন করিয়ে একটি সোনার বাক্সে আমরা একটি বুদ্ধের রেলিক্স পেয়েছি। আর আমি থেরোজি’কে নিয়ে গিয়েছিলাম, সেই সমস্ত জিনিস দেখানোর জন্য, তাঁকে দর্শন করাতে নিয়ে গিয়েছিলাম। আর আমার মনে স্বপ্ন ছিল, মুখ্যমন্ত্রী থাকাকালীন যেখান থেকে আমরা ভগবান বুদ্ধে রেলিক্স পেয়েছি সেখানে ভগবান বুদ্ধের একটি বড় মন্দির বানানো যায় কিনা। আমি সবসময় অনুভব করি, আজ বিশ্ব যে সব সঙ্কটের মধ্য দিয়ে যাচ্ছে, যে সন্ত্রাসবাদের ছায়া সমস্ত পৃথিবীকে সন্ত্রস্ত করে রেখেছে, কেবল বুদ্ধের পথেই এই যুদ্ধ থেকে মুক্তি পাওয়া সম্ভব। আমি আরেকবার এই পবিত্রস্থানের সমস্ত সন্তদের আশীর্বাদ নিয়ে …… আমি আরেকবার সকলকে প্রণাম জানাই। স্বাগত সম্মানের জন্য সকলকে প্রণাম জানাই, আপনাদের সবাইকে ধন্যবাদ জানাই।
রাষ্ট্রপতির ভাষণের ওপর রাজ্যসভায় প্রধানমন্ত্রীর ধন্যবাদসূচক উত্তর

আজ রাজ্যসভায় প্রধানমন্ত্রী শ্রী নরেন্দ্র মোদী রাষ্ট্রপতির ভাষণের ওপর ধন্যবাদসূচক উত্তর দিয়েছেন। উচ্চকক্ষে এই আলাচনায় অংশগ্রহণ এবং বিতর্ক এগিয়ে নিয়ে যাওয়ার জন্য অংশগ্রহণকারী রাজ্যসভার সদস্যদের ধন্যবাদ জানান প্রধানমন্ত্রী। একইসঙ্গে রাজ্যসভার সাংসদ মদনলাল সাইনির প্রয়াণে শ্রদ্ধা জ্ঞাপন করেন। প্রধানমন্ত্রী শ্রী নরেন্দ্র মোদী বলেন, ২০১৯এর লোকসভা নির্বাচনে সাধারণ মানুষ স্হায়ী সরকারের পক্ষে রায় দিয়েছে। তিনি আরও বলেন, এই নির্বাচনের পর বিভিন্ন রাজ্যে স্হায়ী সরকার গঠন করতে দেখা গেছে। সম্প্রতি লোকসভা নির্বাচনের প্রশংসা করে প্রধানমন্ত্রী সমগ্র নির্বাচন পদ্ধতিকে এক বিশাল ব্যাপার বলে জানান। তিনি বলেন, কিছু নেতা ‘গণতন্ত্রকে হরণ করা হচ্ছে’ বলে যে মন্তব্য করেছেন তা অত্যন্ত দুর্ভাগ্যজনক। ভোটারদের ইচ্ছা নিয়ে সংসদের সদস্যরা প্রশ্ন করছেন কি না সে বিষয়েও জানতে চান প্রধানমন্ত্রী। তিনি বলেন, আমাদের সকলের নির্বাচন পদ্ধতি ও গণতন্ত্রের প্রতি শ্রদ্ধাশীল হওয়া অত্যন্ত প্রয়োজন। নির্বাচনের কাজে ব্যবহৃত ইভিএম নিয়ে যে প্রশ্ন উঠেছে তারও সমালোচনা করেন প্রধানমন্ত্রী। শ্রী মোদী বলেন, যেখানে বুথ দখল এবং হিংসার ঘটনা ঘটেছে সেখানে ইভিএম মেশিন পরিবর্তন করা হয়েছে। প্রধানমন্ত্রী বলেন, ‘এখন ভোটদানের হার সংবাদ শিরোনামে এসেছে। এটা গণতন্ত্রের পক্ষে এক উল্লেখযোগ্য পদক্ষেপ’। তিনি আরও বলেন, ভিভিপ্যাটই কেবলমাত্র ভোটদানের পদ্ধতিকে শক্তিশালী করে তুলতে পারে। নির্বাচনের পদ্ধতি পুর্নগঠন প্রসঙ্গে বলতে গিয়ে শ্রী মোদী বলেন, ভারতবর্ষে নির্বাচন প্রক্রিয়াকে শক্তিশালী করে তুলতে পুর্নগঠন অত্যন্ত প্রয়োজন। এই প্রসঙ্গে ‘এক দেশ এক ভোট’-এর মতো বিষয় নিয়ে গুরুত্বপূর্ণ আলোচনা হওয়া প্রয়োজন বলে জানান প্রধানমন্ত্রী। শ্রী মোদী বলেন, দেশের সাধারণ মানুষের সুবিধার্থে কেন্দ্রীয় সরকার বিভিন্ন প্রক্রিয়ার সরলীকরণ করে চলেছে। তিনি বলেন, কেন্দ্রীয় সরকার সাধারণ মানুষের ক্ষমতায়ণের ওপর বিশ্বাসী। দেশে সাধারণ মানুষের গৃহ নির্মাণ, বিদ্যুতায়ণ, গ্যাস, সংযোগ, শৌচালয় নির্মাণের মতো কাজে কেন্দ্রীয় সরকার বিশেষ জোর দিয়েছে বলে জানান তিনি। দেশের অর্থনীতিকে ৫ ট্রিলিয়ন ডলারে পৌঁছে দিতে সকলকেই একযোগে কাজ করার আহ্বান জানান প্রধানমন্ত্রী। এই লক্ষ্যে পৌঁছানোর জন্য তিনি সকল রাজনৈতিক দলকে সদর্থক মনোভাব দেখাতে বলেন এবং তাদের মতামত ও পরিকল্পনা দেওয়ার জন্য আবেদন জানান। সম্প্রতি ঝাড়খন্ডের ঘটনা গভীর শোকপ্রকাশ করেন প্রধানমন্ত্রী। তিনি বলেন, দেশের আইন অনুযায়ী দোষীরা উপযুক্ত শাস্তি পাবে। এই ধরণের ঘটনা রাজ্যের বদনাম করতে পারবে না বলে জানান তিনি। প্রধানমন্ত্রী বলেন, আইন অনুযায়ী এই ধরণের ঘটনা রুখতে যথাযথ ব্যবস্হা নেওয়া হবে। প্রধানমন্ত্রী বলেন, আয়ুষ্মান ভারত প্রকল্পকে এখন আরও শক্তিশালী করা প্রয়োজন। তিনি বলেন, গরিব মানুষদের সর্বোচ্চ মানের এবং সাশ্রয়ী মূল্যের চিকিৎসা পরিষেবা দিতে চাই সরকার। প্রধানমন্ত্রী শ্রী মোদী আরও বলেন, সরকার উত্তরপূর্বের বিভিন্ন রাজ্য বিশেষ করে পিছিয়ে থাকা আগ্রহী জেলাগুলির উন্নয়নের ওপর বিশেষ নজর দিয়েছে সরকার। জাতীয় লক্ষ্যের সঙ্গে আঞ্চলিক উচ্চাশাগুলির সমন্বয় বজায় রেখে গুরুত্ব দেওয়া হচ্ছে বলে জানান প্রধানমন্ত্রী। দেশকে শক্তিশালী ও সমৃদ্ধশালী করে তুলতে প্রত্যেক নাগরিকের কাছে আবেদন জানান প্রধানমন্ত্রী। দেশকে নতুন উচ্চতায় পৌঁছে দেওয়া এবং নতুন ভারত গঠনের জন্য সকলকে একযোগে এগিয়ে আসার আহ্বান জানান তিনি।
প্রধানমন্ত্রী শিল্পের সঙ্গে যুক্ত কর্মকর্তাদের সঙ্গে আলোচনা করেছেন

প্রধানমন্ত্রী নরেন্দ্র মোদি আজ ভিডিয়ো কনফারেন্সিং এর মাধ্যমে অ্যাসোচেম, ফিকি, সি আই আই সহ দেশের ১৮ টি শহরের স্থানীয় বানিজ্য প্রতিষ্ঠানের প্রতিনিধিদের সঙ্গে আলোচনা করেছেন। প্রধানমন্ত্রী বলেছেন সরকার যখন দেশের উন্নয়নের গতি বাড়িয়ে দেওয়ার বিষয়ে কাজ করছে তখন কোভিড ১৯ এর আকারে একটি অপ্রত্যাশিত বাধা অর্থনীতির সামনে এসেছে। তিনি বলেছেন, যে মহামারী সময়কার এই চ্যালেঞ্জ বিশ্বযুদ্ধের সময়কার সমস্যাগুলির চেয়েও মারাত্মক এবং এর বিস্তার রোধে আমাদের নিরন্তর সতর্কতা অবলম্বন করা দরকার। প্রধানমন্ত্রী বলেছেন অর্থনীতির অবলম্বনই হচ্ছে বিশ্বাস। বিশ্বাসের একটি অনন্য মাত্রা রয়েছে – চ্যালেঞ্জের সময়ে এটি অর্জন করা কঠিন। বিশ্বাসের পরামিতিগুলি অর্থনীতির বিভিন্ন সেক্টরে এখন এক সংকটময় মুহুর্তের মধ্যে দিয়ে যাচ্ছে। তিনি বলেছেন কোভিড ১৯ -এর কারণে পর্যটন, নির্মাণ, হোটেল এবং দৈনন্দিন জীবনের ব্যস্ততার মতো বেশ কয়েকটি ক্ষেত্র ক্ষতিগ্রস্থ হয়েছে। অর্থনীতিতে এর প্রভাব আগামী কয়েক বছরের জন্য অনুভূত হবে। শিল্প প্রতিনিধিরা প্রধানমন্ত্রীকে সামনে থেকে নেতৃত্ব দেওয়ার জন্য এবং সংকট মোকাবিলায় দ্রুত, সাহসী পদক্ষেপ গ্রহণের জন্য প্রধানমন্ত্রীকে ধন্যবাদ জানান। তারা প্রধানমন্ত্রীকে ভেন্টিলেটরসহ প্রয়োজনীয় সরঞ্জাম ও চিকিৎসা সংক্রান্ত সরঞ্জাম সরবরাহ বজায় রাখতে, আইসোলেশন ওয়ার্ড তৈরিতে সহায়তা, কোভিড -১৯ মোকাবিলায় সিএসআর তহবিল ব্যবহার এবং অভিবাসী শ্রমিকদের সহায়তার ব্যবস্থা করার বিষয়ে তাদের গৃহীত পদক্ষেপের কথা প্রধানমন্ত্রীকে জানান। তারা ব্যাঙ্কিং, অর্থ, আতিথেয়তা, পর্যটন, পরিকাঠামো প্রভৃতি ক্ষেত্র যেসব সমস্যার মুখোমুখি হচ্ছে সেগুলি নিয়ে আলোচনা করেছেন এবং আর্থিক সহায়তার মাধ্যমে এই চ্যালেঞ্জগুলি কাটিয়ে উঠতে সহায়তা চেয়েছেন। শিল্প প্রতিনিধিরা ভাইরাসটির বিস্তার রোধে অর্থনৈতিক ক্ষতি স্বত্বেও লকডাউন ব্যবস্থার গুরুত্বেরও প্রশংসা করেছেন। অসংগঠিত ক্ষেত্রের প্রয়োজনে এক সুরে কথা বলার জন্য প্রধানমন্ত্রী শিল্প প্রতিনিধিদের ধন্যবাদ জানান এবং বলেন এটি অর্থনৈতিক সংযুক্তিকরুনের একটি নতুন দিশাকে চিহ্নিত করে। প্রযুক্তি ব্যবহারের মাধ্যমে সম্ভব হলে কর্মীদের বাড়ি থেকে কাজ করার অনুমতি দেওয়ার জন্য তিনি অনুরোধ করেছেন। তিনি তাদেরকে একটি মানবিক দৃষ্টিভঙ্গি অবলম্বন করার এবং তাদের ব্যবসায়ের উপর নেতিবাচক প্রভাব ফেললেও কর্মশক্তি হ্রাস না করার জন্য অনুরোধ করেছেন। তিনি বলেছেন যে এই মুহুর্তে অত্যাবশ্যকীয় জিনিসপত্রের উৎপাদন প্রভাবিত হওয়া উচিত নয় এবং কালো বাজার ও হোর্ডিং রোধ করা জরুরি। কলকারখানা, অফিস এবং কর্মক্ষেত্রে কোভিড -১৯ এর বিস্তার রোধে তিনি ‘স্বচ্ছতার’ গুরুত্ব এবং চিকিৎসার পরামর্শ মেনে চলার বিষয়টি তাদের মনে করিয়ে দেন। তিনি আরও বলেন যে ভাইরাসটির বিস্তার রোধের বিরুদ্ধে আমাদের লড়াইয়ে সামাজিক দূরত্ব বজায় রাখা আমাদের বৃহত্তম অস্ত্র। তিনি এই সংকটময় মুহুর্তে বিশ্বব্যাপী মহামারী সম্পর্কিত মানবিক কারণে তাদের সিএসআর তহবিল ব্যবহার করার অনুরোধ করেছেন। প্রধান সচিব,ক্যাবিনেট সচিব এবং শিল্প ও অভ্যন্তরীণ বাণিজ্য প্রচার বিভাগের সচিব-ও এই আলোচনায় অংশ নিয়েছেন।
শান্তির উদ্দেশ্যে মহাকাশ ব্যবহার : ভারত-সংযুক্ত আরব আমিরশাহী চুক্তি

শান্তির উদ্দেশ্যে মহাকাশকে ব্যবহার করার কাজে পরস্পরকে সহযোগিতা করবে ভারত ও সংযুক্ত আরব আমিরশাহী। এই লক্ষ্যে ভারতীয় মহাকাশ গবেষণা সংস্থা (ইসরো) এবং সংযুক্ত আরব আমিরশাহীর মহাকাশ সংস্থা ইউএইএসএ-এর মধ্যে একটি চুক্তিও স্বাক্ষরিত হয়েছে। ভারত ও সংযুক্ত আরব আমিরশাহীর মধ্যে সম্পাদিত এই চুক্তি সম্পর্কে কেন্দ্রীয় মন্ত্রিসভার বৈঠকে আজ বিশদভাবে অবহিত করা হয় প্রধানমন্ত্রী শ্রী নরেন্দ্র মোদীকে। বৈঠকে নেতৃত্ব দেন প্রধানমন্ত্রী স্বয়ং। এই চুক্তি স্বাক্ষরের ফলশ্রুতিতে ইসরো এবং ইউএইএস-এর সদস্যদের নিয়ে একটি যৌথ কর্মীগোষ্ঠী গঠিত হবে। চুক্তি স্বাক্ষরের বিষয়গুলি বাস্তবায়িত করার জন্য পন্থা-পদ্ধতি খুঁজে দেখার দায়িত্ব হবে এই কর্মীগোষ্ঠীর। তাছাড়া, রূপায়ণ সম্পর্কিত কর্মপরিকল্পনা সম্পর্কেও সুপারিশ পেশ করা হবে কর্মীগোষ্ঠীর পক্ষ থেকে। /
‘কৃষি-২০২২  : কৃষকদের আয় ও উপার্জন দ্বিগুণ করে তোলা’ শীর্ষক একজাতীয় সম্মেলনে ভাষণ দিলেন প্রধানমন্ত্রী

কৃষকদের আয়ও উপার্জন বৃদ্ধির লক্ষ্যে কেন্দ্রীয় সরকার বেশ কয়েকটি সুচিন্তিত পদক্ষেপ গ্রহণকরেছে। সহায়ক কৃষি উপকরণের মূল্য হ্রাস, উৎপাদিত পণ্যের উচিৎ মূল্য, বর্জ্যেরপরিমাণ হ্রাস এবং আয় ও উপার্জনের বিকল্প উপায় অনুসন্ধানের মধ্য দিয়ে দেশের কৃষকসাধারণের কল্যাণ নিশ্চিত করার চেষ্টা করা হচ্ছে। দিল্লিরপুসাএনএএসসি কমপ্লেক্সে ‘কৃষি-২০২২ : কৃষকদের আয় ও উপার্জন দ্বিগুণ করে তোলা’র লক্ষ্যে আয়োজিত এক জাতীয়সম্মেলনে ভাষণদানকালে একথা ঘোষণা করেন প্রধানমন্ত্রী শ্রী নরেন্দ্র মোদী। ডালশস্যউৎপাদনে অসাধারণ সাফল্যের জন্য কৃষিজীবী মানুষদের বিশেষ প্রশংসাও করেন তিনি। শ্রী মোদীবলেন, ইউরিয়াকে ১০০ শতাংশ নিম কোটিংযুক্ত করে তোলার ফলে এই সারের কার্যকারিতাবহুগুণে বৃদ্ধি পেয়েছে। শুধু তাই নয়, এর ফলে প্রসার ঘটেছে উৎপাদনশীলতারও। অন্যদিকেএক সমীক্ষায় প্রকাশ যে মাটির স্বাস্থ্য পরীক্ষা সম্পর্কিত কার্ড অর্থাৎ, ‘সয়েলহেল্‌থ কার্ড’ ব্যবহার করে রাসায়নিক সারের ব্যবহার উল্লেখযোগ্যভাবে কমিয়ে আনাসম্ভব হয়েছে। অথচ, শস্যের উৎপাদন বৃদ্ধি পেয়েছে যথেষ্ট মাত্রায়। দেশের ৯৯টিঅসম্পূর্ণ সেচ প্রকল্পের কাজ সম্পূর্ণ করতে কেন্দ্রীয় সরকার যে বিশেষভাবে সচেষ্টরয়েছে, একথারও এদিন উল্লেখ করেন প্রধানমন্ত্রী। তিনি বলেন, এই প্রকল্পগুলির ৫০শতাংশের কাজই এই বছরের মধ্যেই সম্পূর্ণ করা যাবে বলে আশা করা হচ্ছে। এক একটি সেচপ্রকল্পের কাজ সম্পূর্ণ হওয়ার অর্থই হল কৃষি উপকরণ খাতে কৃষকদের ব্যয়ের মাত্রাকেকমিয়ে আনা। ‘প্রধানমন্ত্রী কৃষি সিচাঁই যোজনা’র আওতায় এ পর্যন্ত দেশের ২০ লক্ষকৃষি জমিকে নিয়ে আসা হয়েছে বলে প্রসঙ্গত উল্লেখ করেন তিনি। এ বছরবাজেটে ঘোষিত ‘অপারেশন গ্রিন্‌স’ টোমাটো, পেঁয়াজ এবং আলু চাষের ক্ষেত্রে কৃষকদেরবিশেষভাবে সাহায্য করবে বলে মনে করেন প্রধানমন্ত্রী। তিনি বলেন, উপযুক্ত পরিকাঠামোসহ ২২ হাজার গ্রামীণ হাটকে আরও উন্নত করে সেগুলিকে বৈদ্যুতিন বিপণন কর্মসূচিরমঞ্চে যুক্ত করা হবে। শ্রী মোদীবলেন, কৃষি ঋণ খাতে মঞ্জুরির পরিমাণও বৃদ্ধি করা হয়েছে। এর ফলে কৃষকদের হাতে ঋণপৌঁছে দেওয়ার বিষয়টি এখন থেকে সহজতর হয়ে উঠবে। কৃষি বর্জ্যকে সম্পদে রূপান্তরিতকরতে তাঁর সরকার যে বেশ কয়েকটি পদক্ষেপ গ্রহণ করেছে একথাও এদিন প্রসঙ্গত উল্লেখকরেন তিনি। এদিনেরসম্মেলনে নীতি ও প্রশাসনিক সংস্কার, কৃষি বাণিজ্য নীতি, রপ্তানির প্রসার, বিপণনকাঠামো ও দক্ষতা, যোগান ও মূল্যমান শৃঙ্খলের ব্যবস্থাপনা, কৃষিক্ষেত্রে বিজ্ঞান,প্রযুক্তি ও স্টার্ট আপ কর্মসূচির প্রয়োগ, মূলধনী বিনিয়োগ ও কৃষকদের জন্যপ্রাতিষ্ঠানিক ঋণ, গবাদি পশু, দুগ্ধোৎপাদন, হাঁস-মুরগি পালন ও মৎস্যচাষকে উন্নয়নেরএকটি চালিকাশক্তি রূপে তুলে ধরা সহ বিভিন্ন বিষয়ের ওপর আজ সম্মেলনে কয়েকটিউপস্থাপনাও পেশ করা হয়। দেশের কৃষক সাধারণের প্রশংসা ছাড়াও এই উপস্থাপনাগুলিরবিশেষতারিফ করেন প্রধানমন্ত্রী। /